Volám sa Jens Bergensten, ale som známejší ako Jeb.
Som vedúci vývojár Minecraftu, tu v Mojangu v Štokholme.
Myslím si, že som začal programovať, keď som mal 11 alebo možno 12 rokov,
pretože som chcel vyrábať hry.
Jeden z otcových kamarátov mi povedal, že najprv sa treba naučiť programovať.
A tak som začal.
Mám rád navrhovanie a riešenie architektúry hier.
To je to, čo mám naozaj rád na Minecrafte.
Počas nasledujúcej hodiny sa budeš učiť základy informatiky
programovaním Alex alebo Steva,
ktorých budeš pohybovať po simulovanom kuse sveta Minecraftu.
Tradičné programovanie je zvyčajne v textovej forme,
ale dnes budeme používať Blockly.
Je to systém, ktorý na písanie programu používa presúvateľné vizuálne bloky.
V pozadí v podstate vytvárame kód v JavaScripte.
Naučíš sa koncepty,
ktoré počítačoví programátori používajú každý deň
a ktoré tvoria základ informatiky.
Tu v Mojangu používame tie isté koncepty na to, aby sme sfunkčnili Minecraft.
Predtým než začneš, vyberieš si svoju postavu.
Ja si vyberiem Alex.
Poďme vytvoriť kód pre program, ktorý jej pomôže hýbať sa po obrazovke.
Tvoja obrazovka je rozdelená do troch hlavných častí.
Naľavo je minecraftový hrací priestor, kde bude bežať tvoj program.
Pokyny pre každú úroveň sú napísané nižšie.
Stredná oblasť je panel nástrojov a každý z týchto blokov je príkaz,
ktorý riadi Alexine akcie.
Biela oblasť vpravo sa nazýva pracovná plocha
a je to miesto, kde budeme budovať náš program.
Ak potiahneme do pracovnej plochy blok „posuň sa dopredu“
a potom klikneme „Spustiť“, čo sa stane?
Alex sa pohne vpred o jedno pole.
A čo ak chceme urobiť niečo potom, čo sa pohla o jedno pole?
Môžeme do nášho programu pridať ďalší blok.
Vyberiem si blok „otoč sa vpravo“ a dám ho pod existujúci blok „posuň sa dopredu“,
až kým sa nezobrazí táto oranžová čiara.
Potom blok pustím a oba bloky sa spoja dohromady.
Keď znova stlačím „Spustiť“,
Alex vykoná príkazy z pracovnej plochy v poradí zhora nadol.
Ak budeš niekedy chcieť odstrániť blok,
tak ho iba presuň z pracovnej plochy späť do panela nástrojov.
Keď chceš zrušiť svoje zmeny a vrátiť sa späť na začiatok,
použi tlačidlo „Začať znova“ v pravom hornom rohu pracovnej plochy.
Ešte jedna vec: vidíš malý trojuholník na bloku „otoč sa“?
Kedykoľvek, keď vidíš takýto trojuholník, tak si môžeš vybrať inú možnosť.
Pustime sa do kódovania!